**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ**Hotărâre a Guvernului privind modificarea și completarea Hotărârii Guvernului nr. 571/2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu |
| **Secțiunea 2****Motivul emiterii actului normativ** |
| **1. Descrierea situației actuale** | Consecințele unor incendii produse în ultimii ani au făcut ca *„securitatea la incendiu”,* cerință fundamentală a construcțiilor prevăzută în *Regulamentul (UE) nr.305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului,* să beneficieze de o importanță sporită în percepția cetățenilor*.* Din această perspectivă, emiterea ori respingerea, după caz, a avizelor și autorizațiilor de securitate la incendiu, prin care se certifică sau nu îndeplinirea cerinței de *securitate la incendiu,* constituie un act esențial de exercitare a autorității statuluiîn domeniul prevenirii situațiilor de urgență.În unele situații, *avizarea* privind securitatea la incendiu, ca parte a procesului de autorizare a lucrărilor de construcții și *autorizarea* la punerea în funcțiune a edificiului, sunt percepute de către beneficiari/investitori ca piedici în dezvoltarea unor proiecte care vizează construcții noi sau existente.În această idee, procesul de avizare și autorizare nu trebuie să impună o povară administrativă inutilă în sarcina acestora, iar respectivul proces să fie orientat strict către categorii de construcții care, prin caracteristici și nivelul riscului de incendiu, justifică exercitarea rolului de autoritate a statului prin aceste activități. În acest sens, în anul 2016, a avut loc un amplu proces de amendare a cadrului normativ în domeniul securității la incendiu, care a inclus, printre altele, adoptarea Hotărârii Guvernului nr.571/2016 și, ulterior, emiterea de reglementări subsecvente acesteia. După aplicarea acestui cadru de reglementare, pe o perioadă de aproximativ un an, au fost constatate anumite disfuncționalități pentru corectarea cărora a rezultat necesitatea unei intervenții legislative. S-a constatat, spre exemplu, că sunt supuse inutil procesului de avizare-autorizare amenajările temporare, cum sunt corturile pentru evenimente, care nu pot fi asimilate unor construcții clasice, cu cerințele constructive și de echipare aferente, neavând reglementate măsuri de proiectare și executare specifice.Totodată, s-a constatat necesitatea exceptării de la obținerea pe procedură comună a avizelor și autorizațiilor pentru securitate la incendiu pentru clădirile sau spațiile destinate fabricării, reparării și modernizării produselor de tehnică militară, având în vedere că pentru aceste obiective speciale exercitarea rolului de autoritate de control revine numai personalului ministerelor care au în subordine sau sub autoritate aceste obiective.În cazul clădirilor cu destinația de învățământ, primire turistică, servicii sociale cu cazare pentru supraveghere, îngrijire sau adăpostire a copiilor, precum și pentru bătrâni, persoane cu dizabilități sau lipsite de adăpost, s-a constatat că activitatea de avizare-autorizare s-ar putea rezuma la construcții care, potrivit criteriilor de suprafață, număr de camere, paturi sau locuri, necesită măsuri constructive exigente din punct de vedere al securității la incendiu și, mai ales, echipare cu instalații de protecție la incendiu.Pe de altă parte, nu trebuie afectat nivelul optim de securitate la incendiu, dat fiind faptul că, în situațiile în care proiectarea și execuția construcțiilor și instalațiilor nu sunt efectuate în mod corespunzător, iar edificiul este realizat fără respectarea reglementărilor tehnice privind securitatea la incendiu, în faza de exploatare acțiunile preventive sunt ineficiente, fapt ce poate conduce la situații în care viața ocupanților și a echipelor de intervenție să fie în pericol. În această privință, în lipsa exercitării rolului de autoritate, prin activitățile de avizare și autorizare, realizarea cerințelor impuse de lege, inclusiv cea privind securitatea la incendiu, revine exclusiv factorilor care concură la proiectare, executarea și exploatarea construcției, potrivit prevederilor art. 26 din Legea nr.10/1995 privind calitatea în construcții, republicată, cu modificările și completările ulterioare.Totodată, s-a constatat că pentru limitarea riscului de incendiu, este necesară includerea clădirilor cu funcțiuni mixte și a spațiilor comerciale din stațiile de metrou, în rândul construcțiilor pentru care se impune avizarea/autorizarea de specialitate. Având în vedere cele prezentate, pentru realizarea unui cadru normativ mai suplu, mai clar și de natură să simplifice procedura de avizare/autorizare privind securitatea la incendiu, se propune un proiect de modificare și completare a *Hotărârii Guvernului nr. 571/2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu*. |
| **2. Schimbări preconizate** |  În concret, prin promovarea prezentului proiect de act normativ se propune: a) **exceptarea de la obținerea avizelor/autorizațiilor pentru securitate la incendiu a clădirilor și amenajărilor aparținând Administrației Naționale a Penitenciarelor** iar restul clădirilor și amenajărilor aparținând Ministerului Justiției să fie supuse avizării/autorizării. Propunerea se justifică prin aceea că Administrația Națională a Penitenciarelor este componentă a sistemului național de ordine publică și siguranță națională, potrivit prevederilor HG nr.756/2016 pentru organizarea, funcționarea și atribuțiile Administrației Naționale a Penitenciarelor și pentru modificarea Hotărârii Guvernului nr. 652/2009 privind organizarea și funcționarea Ministerului Justiției. În acest context, doar pentru clădirile și amenajările aparținând ANP sunt incidente dispozițiile art.47 alin.(1) din Legea nr.307/2006 *”Organizarea, conducerea, îndrumarea și controlul activității de apărare împotriva incendiilor în* ***unitățile structurilor de apărare și securitate națională*** *se realizează potrivit prevederilor prezentei legi, pe baza normelor aprobate de conducătorii structurilor respective, cu avizul Inspectoratului General”.* b) **exceptarea de la obținerea avizelor/autorizațiilor pentru securitate la incendiu a clădirilor sau spațiilor destinate fabricării, reparării și modernizării produselor de tehnică militară**, capacități aferente industriei de apărare. Această exceptare are în vedere importanța strategică a acestora, rezultată din prevederile art.1 și art.3 lit. d) din *Legea nr.232/2016 privind industria națională de apărare, precum și pentru modificarea și completarea unor acte normative*, precum și restricționarea exercitării autorității de stat la nivelul ministerelor de resort, așa cum sunt definite la art. 3 lit. r). Sunt avute în vedere prevederile art.3 lit. b), ale art. 31 alin. (1) și (2), precum și ale art. 32 din Legea nr.232/2016, potrivit cărora exercitarea atribuțiilor de control revine persoanelor împuternicite de ministerul de resort și/sau autoritatea de specialitate, persoane **care beneficiază de acces neîngrădit, în condițiile legii, cu respectarea confidențialității și a regimului juridic al informațiilor clasificate**.  c) **exceptarea de la obținerea avizelor/autorizațiilor pentru securitate la incendiu a corturilor de evenimente** deoarece acestea au un caracter provizoriu și, potrivit prevederilor Anexei nr.2 din Legea nr.50/1991, sunt de importanță redusă. De asemenea, pericolul reprezentat de aceste categorii de construcții pentru utilizatori este foarte mic, evacuarea utilizatorilor fiind extrem de facilă. De asemenea, reglementările tehnice de proiectare nu impun cerințe de performanță privind reacția sau rezistența la foc, echiparea cu instalații etc. d) **eliminarea, din lista clădirilor care se supun avizării/autorizării, a clădirilor încadrate în categorii de importanță excepțională și deosebită**, având în vedere că această încadrare nu este definitorie pentru cerința de *securitate la incendiu;* respectivele categorii de construcții se pot supune în continuare avizării/autorizării numai dacă se încadrează în celelalte categorii de construcții în care sunt vizate alte criterii suplimentare (suprafață desfășurată, număr de niveluri, număr de locuri etc.); e) **introducerea clădirilorcu funcțiuni mixte definite potrivit reglementărilor specifice, cu aria desfășurată mai mare sau egală cu 1000 mp,** în lista clădirilor care se supun avizării/autorizării, pentru a se asigura corelarea prevederilor H.G. nr.571/2016 cu tipurile de construcții definite/clasificate prin reglementările tehnice privind securitatea la incendiu, având în vedere și nivelul minim de echipare al acestora cu instalații de stingere a incendiilor. De menționat este faptul că sunt avute în vedere clădiri care cuprind spații cu mai multe destinații care, luate individual, prin caracteristicile privind funcțiunea, suprafața și numărul de locuri nu se încadrează în celelalte prevederi ale H.G. nr.571/2016.f) **majorarea ariei desfășurate în funcție de care este necesară avizarea/autorizarea clădirilor care au destinația de învățământ, supraveghere, îngrijire sau cazare/adăpostire a copiilor preșcolari, elevilor, studenților, bătrânilor, persoanelor cu dizabilități sau lipsite de adăpost**. Modificarea criteriilor vizează atât aria desfășurată a construcțiilor cât și numărul utilizatorilor din acestea. În acest sens, a apărut necesitatea abordării distincte a construcțiilor din această categorie. Astfel, s-a propus majorarea ariei desfășurate după cum urmează:* de la 150mp la 600mp pentru clădirile cu destinație de învățământ gimnazial, liceal, profesional, postliceal sau universitar, inclusiv spațiile de cazare aferente. S-au inclus, totodată, în această categorie și clădirile aferente formării profesionale a adulților;
* de la 150 mp la 175 mp pentru clădirile cu destinație de educație timpurie și învățământ primar, cu menținerea aceluiași criteriu de suprafață în situația în care clădirea include și alte forme de învățământ;
* de la 150 mp la 175 mp pentru clădirile cu destinație de servicii sociale destinate protecției familiei și copilului, persoanelor cu dizabilități și din domeniul violenței domestice;

În cazul serviciilor sociale cu cazare pentru supraveghere, îngrijire sau adăpostire a bătrânilor și a persoanelor lipsite de adăpost se modifică criteriile de încadrare, în sensul în care nu se va mai ține cont de aria desfășurată (150 mp) ci de numărul de utilizatori (50 de locuri), indiferent de suprafață. Propunerea a vizat corelarea acestor suprafețe cu prevederile reglementărilor tehnice care stabilesc echiparea cu instalații de stingere și detecție-semnalizare în caz de incendiu. S-a avut în vedere *Normativul NP 023/1997 privind proiectarea de cămine de bătrâni și handicapați pe baza exigențelor de performanță*. Modificarea criteriilor implică faptul că toate clădirile cu destinația specificată, care au aria desfășurată mai mică decât cea propusă (600 mp, respectiv 175 mp) sau numărul de locuri mai mic decât cel propus (50 de locuri), nu mai necesită aviz/autorizație pentru securitate la incendiu. În concret, arătăm că:* din totalul de 2810 clădiri cu destinația învățământ supuse obligației de avizare/autorizare în prezent, urmare modificărilor propuse, un număr de 899 nu vor mai fi supuse acestei obligații, reprezentând 32% din total;
* din totalul de 131 clădiri cu destinația case de copii supuse obligației de avizare/autorizare în prezent, urmare modificărilor propuse, nu au fost identificate construcții care nu vor intra sub incidența hotărârii de Guvern;
* în ceea ce privește azilurile pentru bătrâni, facem precizarea că nu se poate determina câte construcții din cele 138 nu vor mai intra sub incidența hotărârii de Guvern, întrucât se modifică criteriile de încadrare, în sensul în care se trece de la arie desfășurată la număr de persoane.

 g) **includerea spațiilor comerciale aferente stațiilor de metrou în lista spațiilor care se supun avizării/autorizării** având în vedere pericolul potențial creat în cazul producerii unui incendiu. h) **eliminarea structurilor de primire turistică de tipul minihoteluri, sate de vacanţă, popasuri turistice, căsuţe tip camping și introducerea unor noi tipuri, respectiv apartamente și camere de închiriat;** propunerea are în vedere corelarea cu prevederile legale care stabilesc categoriile acestor construcții (și care nu conțin referiri la minihoteluri), precum și reducerea poverii administrative pentru categoriile care urmează a fi eliminate.  i) **limitarea necesității de avizare/autorizare doar la depozitele închise și excluderea platformelor de depozitare**, având în vedere faptul că, pentru acestea din urmă, reglementările tehnice de proiectare nu conțin cerințe privind securitatea la incendiu;  j) **includerea** **încăperilor sau grupurilor de încăperi, încadrate ca săli aglomerate și căile de evacuare aferente, indiferent de aria construită ori destinație, în lista spațiilor care necesită avizare/autorizare,** deoarece apare necesară o diferențiere a acestor spații și a căilor de evacuare aferente față de celelalte spații ale unei construcții, având în vedere numărul foarte mare de persoane care se pot afla în aceste săli (minim 150 persoane dacă sunt amplasate la etajele superioare și minim 200 persoane dacă sunt amplasate la parter) și dificultățile care pot fi întâmpinate la evacuarea acestora.  k) **reformularea unor sintagme astfel încât să se clarifice sensul normativ.** |
| **3. Alte informații** |  |
| **Secțiunea 3****Impactul socio-economic al proiectului de act normativ** |
| **1. Impactul macro-economic** | Proiectul de act normativ nu se referă la acest subiect. |
| **1^1. Impactul asupra mediului concurențial și domeniului ajutoarelor de stat** | Proiectul de act normativ nu se referă la acest subiect. |
| **2. Impactul asupra mediului de afaceri** | Sunt eliminate bariere administrative impuse de procesul de avizare-autorizare privind cerința de securitate la incendiu în dezvoltarea unor proiecte de investiții, pentru categoriile de construcții care sunt excluse de la obligația de solicitare și obținere a autorizației de securitate la incendiu.Sunt introduse în lista spațiilor pentru care este necesară obținerea avizelor/autorizațiilor noi categorii de spații care necesită o protecție sporită, dată fiind destinația acestora (spre exemplu, spațiile comerciale aferente stațiilor de metrou). |
| **21. Impact asupra sarcinilor administrative** | Proiectul de act normativ nu se referă la acest subiect. |
| **22. Impact asupra întreprinderilor mici și mijlocii** | Proiectul de act normativ nu se referă la acest subiect. |
| **3. Impactul social** | Prin majorarea indicatorilor cantitativi în funcție de care clădirile se califică în rândul clădirilor pentru care sunt necesare avize/autorizații pentru securitate la incendiu, o serie de clădiri rămân în afara procedurilor respective. Acest lucru nu afectează nivelul optim de securitate la incendiu pentru clădirile care nu mai sunt supuse avizării/autorizării, deoarece responsabilitatea în domeniul de referință este împărțită și celorlalți factori care concură, potrivit legii, la obținerea unor construcții de calitate, cu realizarea cerințelor impuse de lege, inclusiv cea privind securitatea la incendiu. |
| **4. Impactul asupra mediului**  | Proiectul de act normativ nu se referă la acest subiect. |
| **5.Alte informații** |  |
| **Secțiunea 4****Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani)** |
| - mii lei - |
| **Indicatori** | **Anul curent** | **Următorii ani** | **Media pe 5 ani** |
| 1 | 2 | 3 | 4 | 5 | 6 | 7 |
|  | **2021** | **2022** | **2023** | **2024** | **2025** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
|  (i) impozit pe profit | - | - | - | - | - | - |
|  (ii) impozit pe venit | - | - | - | - | - | - |
|  (iii) alte venituri |  |  |  |  |  |  |
| *b) bugete locale:* | - | - | - | - | - | - |
|  (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuții de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
|  (i) cheltuieli de personal | - | - | - | - | - | - |
|  (ii) bunuri și servicii | - | - | - | - | - | - |
| *b) bugete locale:* | - | - | - | - | - | - |
|  (i) cheltuieli de personal | - | - | - | - | - | - |
|  (ii) bunuri și servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
|  (i) cheltuieli de personal | - | - | - | - | - | - |
|  (ii) bunuri și servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
|  *a) bugetul de stat* | - | - | - | - | - | - |
|  *b) bugete locale* | - | - | - | - | - | - |
| **4. Propuneri pentru acoperirea creșterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor și/sau cheltuielilor bugetare** | - | - | - | - | - | - |
| **7. Alte informații** |  |
| **Secțiunea 5****Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:**a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziții. | a) Hotărârea Guvernului nr. 571/2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu;b) proiectul de act normativ atrage corelarea normelor metodologice de avizare autorizare, aprobate prin *O.m.a.i. nr. 129/2016 pentru aprobarea Normelor metodologice privind avizarea și autorizarea de securitate la incendiu și protecție civilă*, cu prevederile proiectului hotărârii Guvernului propus.  |
| **1.1 Compatibilitatea proiectului de act normativ cu legislația în domeniul achizițiilor publice.** | Proiectul de act normativ nu se referă la acest subiect. |
| **2. Conformitatea proiectului de act normativ cu legislația comunitară în cazul proiectelor care transpun prevederi comunitare** | Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare** | Proiectul de act normativ nu se referă la acest subiect |
| **4. Hotărâri ale Curții de Justiție a Uniunii Europene** | Proiectul de act normativ nu se referă la acest subiect |
| **5. Alte acte normative și/sau documente internaționale din care decurg angajamente** | Proiectul de act normativ nu se referă la acest subiect |
| **6. Alte informații** |  |
| **Secțiunea 6****Consultările efectuate în vederea elaborării proiectului de act normativ** |
| **1. Informații privind procesul de consultare cu organizații neguvernamentale, institute de cercetare și alte organisme implicate** | Proiectul de act normativ nu se referă la acest subiect |
| **2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ** | Proiectul de act normativ nu se referă la acest subiect |
| **3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative** | Proiectul a fost supus consultării structurilor asociative, în conformitate cu prevederile Hotărârii Guvernului nr. 521/2005.  |
| **4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente** | Proiectul de act normativ nu se referă la acest subiect |
| **5. Informații privind avizarea de către:****a) Consiliul Legislativ****b) Consiliul Suprem de Apărare a Țării****c) Consiliul Economic și Social****d) Consiliul Concurenței****e)Curtea de Conturi** | Avizul Consiliului Legislativ nr. \_\_\_\_\_\_ din data de …/…/2021Avizul Consiliului Economic și Social nr. \_\_\_\_\_ din data de …/…/2021 |
| **6. Alte informații** |  |
| **Secțiunea 7****Activități de informare publică privind elaborarea și implementarea proiectului de act normativ** |
| **1. Informarea societății civile cu privire la necesitatea elaborării proiectului de act normativ** | Proiectul de act normativ a fost supus consultării publice, potrivit Legii nr.52/2003 privind transparența decizională, fiind publicat pe pagina de internet a Ministerului Afacerilor Interne, la data de\_\_\_\_\_\_\_.  |
| **2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice** | Proiectul de act normativ nu se referă la acest subiect |
| **3. Alte informații** |  |
| **Secțiunea 8****Măsuri de implementare** |
| **1. Măsurile de punere în aplicare a proiectului de act normativ de către autoritățile administrației publice centrale și /sau locale – înființarea unor noi organisme sau extinderea competențelor instituțiilor existente** | Proiectul de act normativ nu se referă la acest subiect |
| **2. Alte informații** |  |

Față de cele prezentate, a fost elaborat ***proiectul hotărârii Guvernului privind modificarea și completarea Hotărârii Guvernului nr. 571/2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu*,** pe care îl supunem Guvernului spre adoptare**.**

**MINISTRUL AFACERILOR INTERNE**

**LUCIAN NICOLAE BODE**

**AVIZĂM FAVORABIL**

|  |
| --- |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI****CSEKE ATTILA ZOLTÁN**  |
| **MINISTRUL ECONOMIEI, ANTREPRENORIATULUI ȘI TURISMULUI****CLAUDIU-IULIUS-GAVRIL NĂSUI****SECRETARUL DE STAT AL SECRETARIATULUI DE STAT PENTRU CULTE****VICTOR OPASCHI****PREȘEDINTELE COMISIEI NAȚIONALE PENTRU CONTROLUL ACTIVITĂȚILOR NUCLEARE** |
| **MINISTRUL CULTURII****BOGDAN GHEORGHIU** | **MINISTRUL ENERGIEI****VIRGIL-DANIEL POPESCU** |
| **MINISTRUL EDUCAȚIEI****SORIN-MIHAI CÎMPEANU** | **MINISTRUL MUNCII ȘI PROTECȚIEI SOCIALE****RALUCA TURCAN** |
| **MINISTRUL JUSTIȚIEI****STELIAN-CRISTIAN ION** |